PMIndiaData/PMIndiaSum huggingface dataset:
പ്രധാനമന്ത്രി നാളെ ഉത്തര്‍പ്രദേശിലെ ഝാന്‍സി സന്ദര്‍ശിക്കും

പ്രധാനമന്ത്രി ഉത്തര്‍പ്രദേശില്‍ പ്രതിരോധ ഇടനാഴിക്ക് തറക്കല്ലിടും, 297 കിലോമീറ്റര്‍ വരുന്ന ഝാന്‍സി-ഖൈറാര്‍ സെക്ഷന്റെ വൈദ്യുതീകരണം അദ്ദേഹം ഉദ്ഘാടനം ചെയ്യും, പഹാരി അണക്കെട്ട് ആധുനികവല്‍ക്കരണ പദ്ധതി പ്രധാനമന്ത്രി രാഷ്ട്രത്തിനു സമര്‍പ്പിക്കും, ബുന്ദേല്‍ഖണ്ഡില്‍ ജലലഭ്യത ഉറപ്പാക്കാനുള്ള പദ്ധതിക്ക് പ്രധാനമന്ത്രി തറക്കല്ലിടും 2019 ഫെബ്രുവരി 15ന് പ്രധാനമന്ത്രി ശ്രീ. നരേന്ദ്ര മോദി ഝാന്‍സി സന്ദര്‍ശിക്കും. അവിടെ അദ്ദേഹം വിവിധ വികസന പദ്ധതികള്‍ ഉദ്ഘാടനം ചെയ്യുകയും വിവിധ വികസനപദ്ധതികള്‍ക്കു തറക്കല്ലിടുകയും ചെയ്യും. ഉത്തര്‍പ്രദേശിലെ ഝാന്‍സിയില്‍ പ്രതിരോധ ഇടനാഴിക്കു പ്രധാനമന്ത്രി തറക്കല്ലിടും. പ്രതിരോധ സാമഗ്രികളുടെ ഉത്പാദനത്തില്‍ ഇന്ത്യയെ സ്വാശ്രയമാക്കുന്നതിനായി തമിഴ്‌നാട്ടിലും ഉത്തര്‍പ്രദേശിലുമായി രണ്ടു പ്രതിരോധ ഇടനാഴികള്‍ സ്ഥാപിക്കുന്നതിന് കേന്ദ്ര ഗവണ്‍മെന്റ് തീരുമാനിച്ചിട്ടുണ്ട്. യു.പി. പ്രതിരോധ ഇടനാഴിയുടെ ആറു കേന്ദ്രങ്ങളില്‍ ഒന്നാണ് ഝാന്‍സി. 2018 ഫെബ്രുവരിയില്‍ നടന്ന യുപി നിക്ഷേപക സംഗമത്തില്‍ യു.പിയിലെ ബുന്ദേല്‍ഖണ്ഡ് മേഖലയില്‍ ഇത്തരമൊരു ഇടനാഴി ആരംഭിക്കുമെന്നു പ്രധാനമന്ത്രി പ്രഖ്യാപിച്ചിരുന്നു. 297 കിലോമീറ്റര്‍ വരുന്ന ഝാന്‍സി-ഖൈറാര്‍ സെക്ഷന്‍ വൈദ്യുതീകരണം പ്രധാനമന്ത്രി ഉദ്ഘാടനം ചെയ്യും. വൈദ്യുതീകരണം തീവണ്ടികളുടെ വേഗത വര്‍ധിക്കാനും കാര്‍ബണ്‍ പുറന്തള്ളുന്നത് കുറയാനും സുസ്ഥിരമായ പരിസ്ഥിതി വികസിപ്പിക്കപ്പെടാനും സഹായകമാകും. പടിഞ്ഞാറന്‍ ഉത്തര്‍പ്രദേശില്‍ തടസ്സമില്ലാതെ വൈദ്യുതി ലഭ്യത ഉറപ്പുവരുത്താനുള്ള പശ്ചിമോത്തര പ്രസരണ ശാക്തീകരണ പദ്ധതിയും അദ്ദേഹം രാഷ്ട്രത്തിനു സമര്‍പ്പിക്കും. പഹാരി അണക്കെട്ട് ആധുനികവല്‍ക്കരണ പദ്ധതി പ്രധാനമന്ത്രി ഉദ്ഘാടനം ചെയ്യും. ഝാന്‍സി ജില്ലയിലെ ധാസന്‍ നദിയിലുള്ള ജലസംഭരണ അണക്കെട്ടാണ് പഹാരി അണക്കെട്ട്. എല്ലാവര്‍ക്കും കുടിവെള്ളം ലഭ്യമാക്കുക എന്ന ഗവണ്‍മെന്റിന്റെ വീക്ഷണം പിനര്‍തുടര്‍ന്ന് ബുന്ദേല്‍ഖണ്ഡ് മേഖലയിലെ ഗ്രാമപ്രദേശങ്ങള്‍ക്കായുള്ള, കുഴലുകളിലൂടെയുള്ള ജലവിതരണ പദ്ധതിക്ക് അദ്ദേഹം തറക്കല്ലിടും. വരള്‍ച്ച ബാധിത മേഖലയായ ബുന്ദേല്‍ഖണ്ഡില്‍ ജലലഭ്യത ഉറപ്പാക്കുന്നതാണ് ഈ പദ്ധതി. അമൃതിന് കീഴിലുള്ള ഝാന്‍സി നഗര കുടിവെള്ള പദ്ധതിയുടെ രണ്ടാംഘട്ടത്തിന് പ്രധാനമന്ത്രി തറക്കല്ലിടുകയും ചെയ്യും. ഝാന്‍സിയില്‍ കോച്ച് നവീകരണ പണിശാലയ്ക്ക് അദ്ദേഹം തറക്കല്ലിടും. ഇത് ബുന്ദേല്‍ഖണ്ഡ് മേഖലയില്‍ തൊഴിലവസരങ്ങള്‍ സൃഷ്ടിക്കും. 425 കിലോമീറ്റര്‍ വരുന്ന ഝാന്‍സി-മണിക്പൂര്‍, ഭീംസെന്‍-ഖൈറാര്‍ റെയില്‍വേ ലൈനുകളുടെ ഇരട്ടിപ്പിക്കല്‍ ജോലികള്‍ക്കും പ്രധാനമന്ത്രി തറക്കല്ലിടും. ഇതു തീവണ്ടി ഗതാഗതത്തിന്റെ വേഗത വര്‍ധിപ്പിക്കുമെന്നുമാത്രമല്ല, ബുന്ദേല്‍ഖണ്ഡ് മേഖലയുടെ സര്‍വതോന്മുഖമായ വികസത്തിനു സഹായിക്കുകയും ചെയ്യും. നേരത്തേ പ്രധാനമന്ത്രി ശ്രീ. നരേന്ദ്ര മോദി ഉത്തര്‍പ്രദേശിലെ വൃന്ദാവന്‍ അടിസ്ഥാനസൗകര്യം നിഷേധിക്കപ്പെടുന്ന കുട്ടികള്‍ക്ക് 3 ബില്യന്‍ത് ഭക്ഷണ വിതരണം നിര്‍വഹിക്കുന്നതിനും വാരണാസി പ്രവാസി ഭാരതീയ ദിവസില്‍ പങ്കെടുക്കുന്നതിനും സന്ദര്‍ശിച്ചിരുന്നു.
കഥപറച്ചിലിന്റെ  പ്രാധാന്യം ആവര്‍ത്തിച്ച് വ്യക്തമാക്കി പ്രധാനമന്ത്രി

മന്‍ കീ ബാത്തിന്റെ പുതിയ അധ്യായത്തില്‍ പ്രധാനമന്ത്രി ശ്രീ നരേന്ദ്രമോദി കഥപറച്ചിലിന്റെ പ്രാധാന്യത്തെ പറ്റി ആവര്‍ത്തിച്ച് വ്യക്തമാക്കുകയും ചര്‍ച്ച ചെയ്യുകയും ചെയ്തു. കഥകളുടെ ചരിത്രത്തിന് മാനവസംസ്‌കാരത്തോളം പഴക്കമുണ്ടെന്നും എവിടെ ഒരു ആത്മാവുണ്ടോ അവിടെ ഒരു കഥയുണ്ടെന്നും പ്രധാനമന്ത്രി പറഞ്ഞു. കുടുംബത്തിലെ മുതിര്‍ന്ന അംഗം കഥ പറയുന്ന പാരമ്പര്യത്തിന്റെ പ്രാധാന്യത്തെ പറ്റി പ്രധാനമന്ത്രി സംസാരിച്ചു. തന്റെ യാത്രകളില്‍ കുട്ടികളുമായി ഉണ്ടായ സംവാദത്തില്‍ നിന്നും കുട്ടികളുടെ ജീവിതത്തില്‍ കഥകളെക്കാള്‍ തമാശയ്ക്കാണ് സ്വാധീനം കൂടുതല്‍ എന്ന് തനിക്ക് മനസ്സിലായതായി അ്രദ്ദേഹം പറഞ്ഞു. രാജ്യത്തെ സമ്പന്നമായ പാരമ്പര്യ കഥ പറച്ചില്‍ രീതിയെപ്പറ്റി അദ്ദേഹം ചര്‍ച്ച ചെയ്തു. പക്ഷികള്‍ മൃഗങ്ങള്‍, അപ്‌സരസുകള്‍ എന്നിവ നിറഞ്ഞ പാരമ്പര്യ ഹിതോപദേശത്തിലെയും , പഞ്ചതന്ത്രത്തിലെയും സാങ്കല്പിക കഥാ ലോകത്തിലൂടെ കുട്ട്കളില്‍ ബുദ്ധി ശക്തി വളര്‍ത്താന്‍ കഴിയുമായിരുന്നു. മതപരമായ പ്രാചീന കഥപറച്ചില്‍ രീതിയായ' കഥ'യെപ്പറ്റി പ്രധാനമന്ത്രി പരാമര്‍ശിച്ചു. കഥയും സംഗീതവും ഒത്തുചേര്‍ന്ന കേരളത്തിലെയും തമിഴ്‌നാട്ടിലെയും വില്‍പാട്ടിനെ പറ്റിയും പാരമ്പര്യമായ കഥപുത്തലി യെപറ്റിയും അദ്ദേഹം പരാമര്‍ശിച്ചു. ശാസ്ത്രവും ശാസ്ത്ര അനുബന്ധ നോവലുകളും അടിസ്ഥാനമായ കഥപറച്ചില്‍ രീതിക്ക് ഇപ്പോള്‍ പ്രചാരം ഏറിവരുന്നതായി അദ്ദേഹം പറഞ്ഞു. കഥ പറച്ചിലിനായുള്ള വിവിധ ഉദ്യമങ്ങളെ പ്രധാനമന്ത്രി അഭിനന്ദിച്ചു. ഐ.ഐ.എമ്മില്‍ നിന്നുള്ള ബിരുദധാരിയായ ശ്രീ അമര്‍ വ്യാസ് നടത്തുന്ന 'Gathastory.in', മറാത്തിയില്‍ ശ്രീമതി വൈശാലി വ്യവഹാര ദേശ പാണ്ടേ, ചെന്നൈയില്‍ നിന്നുള്ള ശ്രീവിദ്യാ വീര്‍ രാഘവന്‍ എന്നിവര്‍ നമ്മുടെ സംസ്‌കാരവുമായി ചേര്‍ന്ന കഥകളുടെ പ്രചാരണത്തിന് നടത്തുന്ന പ്രവര്‍ത്തനങ്ങളെ അദ്ദേഹം അഭിനന്ദിച്ചു. ശ്രീമതി ഗീതാ രാമാനുജന്റെ സംരംഭമായ kathalaya.org, മഹാത്മാ ഗാന്ധിയുമായി ബന്ധപ്പെട്ട കഥകള്‍ പറയാന്‍ ഇഷ്ടപ്പെടുന്ന ബംഗളുരുവിലെ ശ്രീ വിക്രം ശ്രീധര്‍ എന്നിവരെ പറ്റിയും പ്രധാനമന്ത്രി പരാമര്‍ശിച്ചു. ബംഗളൂരു സ്റ്റോറി ടെല്ലിങ് സൊസൈറ്റിയുടെ അംഗങ്ങളായ അപര്‍ണ ആത്രയും സംഘവുമായി അദ്ദേഹം സംവദിച്ചു. കൃഷ്ണദേവരായരുടെയും തെന്നാലിരാമന്റെയും കഥ ആ സംഘം പറഞ്ഞു. രാജ്യത്തെ മഹത്വ്യക്തികളുടെ ജീവിതം കഥയിലൂടെ പുതുതലമുറയ്ക്ക് പകര്‍ന്നു നല്‍കാന്‍ പ്രധാനമന്ത്രി കഥ പറച്ചില്‍കാരോട് ആവശ്യപ്പെട്ടു. വീടുകളില്‍ കുട്ടികള്‍ക്ക് കഥ പറഞ്ഞു കൊടുക്കുന്ന ശീലം വര്‍ധിപ്പിക്കണമെന്നും കുട്ടികള്‍ക്കുള്ള കഥപറച്ചില്‍ പൊതുജീവിതത്തിന്റെ ഭാഗമാകണമെന്നും അദ്ദേഹം പറഞ്ഞു. ഓരോ ആഴ്ചയും ദയ, ധൈര്യം, ത്യാഗം, സ്‌നേഹം തുടങ്ങിയ വിഷയങ്ങളില്‍ ഏതെങ്കിലുമൊന്ന് തിരഞ്ഞെടുത് ഓരോ കുടുംബാംഗവും അതിനെപ്പറ്റി കഥ പറയണം എന്ന ആശയം പ്രധാനമന്ത്രി മുന്നോട്ടുവച്ചു. രാജ്യം ഉടന്‍ തന്നെ എഴുപത്തിയഞ്ചാം സ്വാതന്ത്രദിനവാര്‍ഷിക ആഘോഷം നടത്തുന്ന വേളയില്‍ സ്വാതന്ത്ര സമരവുമായി ബന്ധപ്പെട്ട്പ്രചോദനാത്മക സംഭവങ്ങള്‍ കഥാരൂപത്തില്‍ അവതരിപ്പിക്കാന്‍ അദ്ദേഹം കഥപറച്ചില്‍കാരോട് ആവശ്യപ്പെട്ടു. 1857 മുതല്‍ 1947 വരെയുള്ള ചെറുതും വലുതുമായ എല്ലാ സംഭവങ്ങളും കഥാരൂപത്തില്‍ പുതുതലമുറയ്ക്ക് പകര്‍ന്നു നല്‍കാന്‍ പ്രധാനമന്ത്രി ആവശ്യപ്പെട്ടു.
ഇന്ത്യന്‍ എന്റര്‍പ്രൈസ് ഡെവലപ്‌മെന്റ് സര്‍വീസ് (ഐ.ഇ.ഡി.എസ്)

രൂപീകരിക്കാനുള്ള നിര്‍ദ്ദേശത്തിന് കേന്ദ്രമന്ത്രിസഭയുടെ അംഗീകാരം കേന്ദ്ര സൂക്ഷ്മ, ചെറുകിട, ഇടത്തരം സംരംഭ മന്ത്രാലയത്തിലെ (എം.എസ്.എം.ഇ) ഡെവലപ്‌മെന്റ് കമീഷണറുടെ ഓഫീസിനു കീഴില്‍ ഇന്ത്യന്‍ എന്റര്‍പ്രൈസ് ഡെവലപ്‌മെന്റ് സര്‍വീസ് (ഐ.ഇ.ഡി.എസ്) രൂപീകരിക്കാനുള്ള നിര്‍ദ്ദേശത്തിന് പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില്‍ച്ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. പുതിയ കേഡര്‍ രൂപീകരണവും ഘടനയിലുള്ള മാറ്റവും സ്ഥാപനത്തെ ശക്തിപ്പെടുത്തുന്നതോടൊപ്പം സ്റ്റാര്‍ട്ട് അപ് ഇന്ത്യ, സ്റ്റാന്റ് അപ് ഇന്ത്യ, ഇന്ത്യയില്‍ നിര്‍മ്മിക്കൂ പദ്ധതികള്‍ക്ക് കരുത്തു പകരുകയും ചെയ്യും. സൂക്ഷ്മ, ചെറുകിട, ഇടത്തരം സംരംഭ മേഖലയുടെ വളര്‍ച്ചയ്ക്കും കാര്യക്ഷമത, പ്രാപ്തി എന്നിവ വര്‍ദ്ധിപ്പിക്കാനും പുതിയ സര്‍വീസ് രൂപീകരണം സഹായിക്കും.
അരുണാചൽ പ്രദേശിന്റെ  ഊർജ്ജസ്വലമായ സംസ്കാരത്തെ പ്രധാനമന്ത്രി അഭിനന്ദിച്ചു

അരുണാചൽ പ്രദേശിലെ എല്ലാ സമുദായങ്ങളുടെയും സത്തയായ യഥാർത്ഥ നാടൻ പാട്ടുകളും നൃത്തങ്ങളും അടിവരയിടുന്ന സജോലാങ് ജനതയുടെ കസലാങ് ഗ്രാമം സന്ദർശിച്ചതിനെക്കുറിച്ച് ശ്രീ കിരൺ റിജ്ജുജുവിന്റെ ഒരു ട്വീറ്റ് പ്രധാനമന്ത്രി ശ്രീ നരേന്ദ്ര മോദി ടാഗ് ചെയ്തു. പ്രധാനമന്ത്രി ട്വീറ്റ് ചെയ്തു "നമ്മുടെ നിയമ മന്ത്രി കിരൺ റിജിജു സാമാന്യം നല്ല ഒരു നർത്തകൻ കൂടിയാണ്! അരുണാചൽ പ്രദേശിന്റെ ഊർജ്ജസ്വലവും മഹത്വപൂർണ്ണവുമായ സംസ്കാരം കാണാൻ കഴിഞ്ഞതിൽ സന്തോഷമുണ്ട് … "
പ്രധാനമന്ത്രിയുടെ ഗുജറാത്തി നവവത്സര ആശംസ

ഗുജറാത്തി നവവത്സരം പ്രമാണിച്ച് പ്രധാനമന്ത്രി ശ്രീ. നരേന്ദ്ര മോദി ഗുജറാത്തിലെ ജനങ്ങള്‍ക്ക് ആശംസകള്‍ നേര്‍ന്നു. ‘എല്ലാ ഗുജറാത്തികള്‍ക്കും നവവത്സര ആശംസകള്‍. വരും വര്‍ഷം നിങ്ങളുടെ എല്ലാ അഭിലാഷങ്ങളും പൂര്‍ത്തികരിക്കുന്നതിലേയ്ക്ക് നയിക്കട്ടെ. എല്ലാവരും ആരോഗ്യമുള്ളവരും, സന്തോഷമുള്ളവരുമായിരിക്കട്ടെ. സാല്‍ മുബാറക്ക്,’ പ്രധാനമന്ത്രി പറഞ്ഞു.
ടോക്കിയോ ഒളിമ്പിക്സ് 2020 ൽ ജാവലിൻ ത്രോയിൽ സ്വർണ്ണ മെഡൽ നേടിയതിന് നീരജ് ചോപ്രയെ പ്രധാനമന്ത്രി അഭിനന്ദിച്ചു

ടോക്കിയോ ഒളിമ്പിക്സ് 2020 ൽ ജാവലിൻ ത്രോയിൽ സ്വർണ്ണ മെഡൽ നേടിയതിന് നീരജ് ചോപ്രയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ശ്രദ്ധേയമായ അഭിനിവേശത്തോടെയാണ് നീരജ് കളിച്ചതെന്നും സമാനതകളില്ലാത്ത മനക്കരുതാണ്‌ കാണിച്ചെന്നും പ്രധാനമന്ത്രി പറഞ്ഞു. ഒരു ട്വീറ്റിൽ പ്രധാനമന്ത്രി പറഞ്ഞു; "ടോക്കിയോയിൽ ചരിത്രം രചിക്കപ്പെട്ടു! ഇന്ന് നീരജ് ചോപ്ര നേടിയത് എന്നെന്നേക്കുമായി ഓർമ്മിക്കപ്പെടും. ചെറുപ്പക്കാരനായ നീരജ് അസാധാരണമായി നന്നായി ചെയ്തു. ശ്രദ്ധേയമായ അഭിനിവേശത്തോടെ കളിക്കുകയും സമാനതകളില്ലാത്ത മനക്കരുത്ത്‌ കാണിക്കുകയും ചെയ്തു. സ്വർണം നേടിയതിന് അഭിനന്ദനങ്ങൾ. #ടോക്കിയോ 2020"
എക്‌സ്‌പോര്‍ട്ട്-ഇംപോര്‍ട്ട് ബാങ്ക് ഓഫ് ഇന്ത്യയുടെ മൂലധന ഘടന പുതുക്കുന്നതിനു മന്ത്രിസഭ അനുമതി നല്‍കി

എക്‌സ്‌പോര്‍ട്ട്-ഇംപോര്‍ട്ട് ബാങ്ക് ഓഫ് ഇന്ത്യയുടെ മൂലധന ഘടന പുതുക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. വിശദാംശങ്ങള്‍: 1. എക്‌സ്‌പോര്‍ട്ട് ഇംപോര്‍ട്ട് ബാങ്ക് ഓഫ് ഇന്ത്യ(എക്‌സിം ബാങ്ക്)യുടെ മൂലധനം വര്‍ധിപ്പിക്കുന്നതിനായി കേന്ദ്ര ഗവണ്‍മെന്റ് ആറായിരം കോടി രൂപയുടെ റീക്യാപിറ്റലൈസേഷന്‍ ബോണ്ടുകള്‍ പുറത്തിറക്കും. 2. 2018-19 സാമ്പത്തിക വര്‍ഷത്തില്‍ 4,500 കോടി രൂപയും 2019-20 സാമ്പത്തിക വര്‍ഷത്തില്‍ 1,500 കോടി രൂപയുമായി രണ്ടു ഗഡുക്കളായാണ് ഓഹരിത്തുക ലഭ്യമാക്കുക. 3. എക്‌സിം ബാങ്കിന്റെ അംഗീകൃത മൂലധനം 10,000 കോടി രൂപയില്‍നിന്ന് 20,000 കോടി രൂപയായി ഉയര്‍ത്തുന്നതിനു മന്ത്രിസഭ അംഗീകാരം നല്‍കി. പൊതുമേഖലാ ബാങ്കുകളുടേതിനു സമാനമായിരിക്കും റീക്യാപിറ്റലൈസേഷന്‍ ബോണ്ടുകളുടെ വ്യവസ്ഥകള്‍. പ്രധാന നേട്ടങ്ങള്‍: ഇന്ത്യയുടെ പ്രധാന കയറ്റുമതി വായ്പാ ഏജന്‍സിയാണ് എക്‌സിം ബാങ്ക്. മൂലധനം ലഭിക്കുക വഴി എക്‌സിം ബാങ്കിനു കൂടുതല്‍ പണം ലഭിക്കുകയും അതുവഴി കയറ്റുമതിയെ കൂടുതല്‍ പിന്‍തുണയ്ക്കാന്‍ സാധിക്കുകയും ചെയ്യും. പണം ലഭ്യമാക്കുന്നത് ഇന്ത്യന്‍ വസ്ത്രനിര്‍മാണ വ്യവസായത്തെ പിന്‍തുണയ്ക്കല്‍, ഇളവുകളോടെയുള്ള സാമ്പത്തിക സഹായ പദ്ധതി(സി.എഫ്.എസ്.)യില്‍ മാറ്റങ്ങള്‍ വരുത്തല്‍, ഇന്ത്യയുടെ സജീവമായ വിദേശനയവും തന്ത്രപരമായ ലക്ഷ്യവും നിമിത്തം ഭാവിയില്‍ പുതിയ നിയന്ത്രണ രേഖകള്‍ സൃഷ്ടിക്കപ്പെടല്‍ തുടങ്ങിയ പുതിയ മുന്നേറ്റങ്ങളെ സംബന്ധിച്ച പ്രതീക്ഷകള്‍ക്ക് ഊര്‍ജം പകരും. പശ്ചാത്തലം: ഇന്ത്യയുടെ രാജ്യാന്തര വ്യാപാരം പ്രോല്‍സാഹിപ്പിക്കുന്നതിനും ആവശ്യമായ പണം ലഭ്യമാക്കുന്നതിനും സൗകര്യമൊരുക്കുന്നതിനും ഉദ്ദേശിച്ച് പാര്‍ലമെന്റ് നിയമപ്രകാരം 1982ല്‍ സ്ഥാപിതമായ ഉന്നത ധനകാര്യ സ്ഥാപനമാണ് എക്‌സിം ബാങ്ക് ഓഫ് ഇന്ത്യ (എക്‌സിം ബാങ്ക്). വിദേശ ഉപഭോക്താക്കള്‍ക്കും ഇന്ത്യന്‍ വിതരണക്കാര്‍ക്കും വികസന, അടിസ്ഥാന സൗകര്യ പദ്ധതികളുടെ കയറ്റുമതി എന്നിവ ഉള്‍പ്പെടെയുള്ള കയറ്റുമതികള്‍ക്ക് വായ്പ അനുവദിക്കുകയാണു പ്രഥമ ദൗത്യം. ആര്‍.ബി.ഐയുടെ നിയന്ത്രണത്തിലാണു സ്ഥാപനം.
ഫിഡെ  ഓണ്‍ലൈന്‍ ചെസ്സ് ഒളിമ്പ്യാഡ് ജേതാക്കളായ ഇന്ത്യന്‍ ടീം അംഗങ്ങളെ പ്രധാനമന്ത്രി അഭിനന്ദിച്ചു.

ഫിഡെ ഓണ്‍ലൈന്‍ ചെസ്സ് ഒളിമ്പ്യാഡ് ജേതാക്കളായ ഇന്ത്യന്‍ ടീം അംഗങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു 'അവരുടെ കഠിനാധ്വാനവും ആത്മാര്‍പ്പണവും സ്തുത്യര്‍ഹമാണ്. അവരുടെ വിജയം മറ്റ് ചെസ്സ് കളിക്കാര്‍ക്കും പ്രചോദനമാകും. റഷ്യന്‍ ടീം അംഗങ്ങളെയും ഞാന്‍ അഭിനന്ദിക്കുന്നു.' പ്രധാനമന്ത്രി ട്വിറ്ററില്‍ കുറിച്ചു.
മുൻ കേന്ദ്രമന്ത്രി ശ്രീ റാംവിലാസ് പസ്വാന്റെ നിര്യാണത്തിൽ കേന്ദ്ര മന്ത്രി സഭ അനുശോചനം രേഖപ്പെടുത്തി

മുൻ കേന്ദ്ര ഉപഭോക്തൃകാര്യ–ഭക്ഷ്യ–പൊതുവിതരണ മന്ത്രി ശ്രീ റാം വിലാസ് പസ്വാന്റെ നിര്യാണത്തിൽ കേന്ദ്ര മന്ത്രി സഭ അനുശോചനം രേഖപ്പെടുത്തി. അദ്ദേഹത്തിന്റെ ഓർമകൾക്ക് മുൻപിൽ മന്ത്രി സഭ 2 മിനിറ്റ് മൗനാചരണം നടത്തി. ഇത് സംബന്ധിച്ച അനുശോചന പ്രമേയവും ക്യാബിനറ്റ് പാസാക്കി. ശ്രീ റാം വിലാസ് പസ്വാന്റെ സംസ്കാരചടങ്ങുകൾ ഔദ്യോഗിക ബഹുമതികളോടെ കൂടി നടത്താൻ കേന്ദ്ര മന്ത്രി സഭ അനുവാദം നൽകി. പാസ്വാന്റെ വിയോഗത്തോടെ രാജ്യത്തിന് നഷ്ടമായത് ശ്രേഷ്ഠനായ ഒരു നേതാവിനേയും കഴിവുറ്റ പാർലമെന്റേറിയനേയും മികച്ച ഭരണാധികാരിയേയുമാണെന്ന് മന്ത്രി സഭ പ്രമേയത്തിൽ അഭിപ്രായപ്പെട്ടു. ദുരിതമനുഭവിക്കുന്നവരുടെ ശബ്ദമായി മാറിയ പസ്വാൻ സമൂഹത്തിലെ പാർശ്വവൽക്കരിക്കപ്പെട്ടവരുടെ പ്രശ്നങ്ങൾ മുഖ്യധാരയിലേക്ക് കൊണ്ടുവരാൻ പ്രവർത്തിച്ചിരുന്നതായും പ്രമേയത്തിൽ പറയുന്നു. ഗവണ്‍മെന്റിന്റെയും രാജ്യത്തിന്റെയും പേരിൽ ദുഃഖാർത്തരായ കുടുംബാംഗങ്ങൾക്ക് കാബിനറ്റ് അനുശോചനം അറിയിച്ചു.
പ്രധാനമന്ത്രി നാളെ ആഗ്ര സന്ദര്‍ശിക്കും; 2980 കോടി രൂപയുടെ പദ്ധതികള്‍ ഉദ്ഘാടനം ചെയ്യും; ഗംഗാജല്‍ പദ്ധതിക്കു തുടക്കം കുറിക്കും

പ്രധാനമന്ത്രി ശ്രീ. നരേന്ദ്ര മോദി നാളെ (2019 ജനുവരി 9) ആഗ്ര സന്ദര്‍ശിക്കും. ഗംഗാജല്‍ പദ്ധതിക്കും മറ്റു വിവിധ വികസന പദ്ധതികള്‍ക്കും അദ്ദേഹം തുടക്കം കുറിക്കും. ആഗ്ര സ്മാര്‍ട്ട് സിറ്റിക്കുള്ള ഇന്റഗ്രേറ്റഡ് കമാന്‍ഡ് ആന്‍ഡ് കണ്‍ട്രോള്‍ സെന്റര്‍, എസ്.എന്‍. മെഡിക്കല്‍ കോളജ് വികസന പദ്ധതി എന്നിവയ്ക്കും അദ്ദേഹം തറക്കല്ലിടും. 2880 കോടി രൂപയാണ് ഗംഗാജല്‍ പദ്ധതിയുടെ മതിപ്പു ചെലവ്. ഈ പദ്ധതി ആഗ്രയ്ക്ക് മികച്ചതും കൂടുതല്‍ ഉറപ്പുള്ളതുമായ ജലവിതരണം ഉറപ്പു നല്‍കും. ഇതു നഗരവാസികള്‍ക്കും വിനോദസഞ്ചാരികള്‍ക്കും ഒരുപോലെ പ്രയോജനപ്പെടും. 200 കോടി രൂപ ചെലവിലാണ് ആഗ്രയിലെ എസ്.എന്‍ മെഡിക്കല്‍ കോളേജിലെ നവീകരണപ്രവര്‍ത്തികള്‍ നടത്തുന്നത്. വനികള്‍ക്കായുള്ള ആശുപത്രിയില്‍ 100 കിടക്കകളുള്ള പ്രസവ വിഭാഗം ആരംഭിക്കുന്നതും ഇതില്‍പ്പെടും. ഇതു സമൂഹത്തിലെ ദുര്‍ബല വിഭാഗങ്ങള്‍ക്കു മെച്ചപ്പെട്ട ആരോഗ്യ, പ്രസവ പരിചരണം ഉറപ്പാക്കും. 285 കോടി രൂപ ചെലവഴിച്ചാണ്് ആഗ്ര സ്മാര്‍ട്ട് സിറ്റിക്കായുള്ള സംയോജിത കമാന്‍ഡ് ആന്‍ഡ് കണ്‍ട്രോള്‍ പദ്ധതി നടപ്പിലാക്കുന്നത്.. സ്ഥിരം വിനോദസഞ്ചാര കേന്ദ്രമെന്ന പദവിക്കു ചേരുംവിധം ആഗ്രയെ ആധുനിക കാലത്തിനു യോജിച്ച സ്മാര്‍ട്ട് സിറ്റിയാക്കി മാറ്റുന്ന പദ്ധതിയാണ് ഇത്. ആഗ്രയിലെ കോത്തി മീന ബസാറില്‍ ഒരു പൊതുയോഗത്തെ പ്രധാനമന്ത്രി അഭിസംബോധന ചെയ്യും. ആഗ്ര നഗരത്തിലേക്കുള്ള പ്രധാനമന്ത്രിയുടെ രണ്ടാമത്തെ സന്ദര്‍ശനമാണിത്. 2016 നവംബര്‍ 20നു നടത്തിയ സന്ദര്‍ശനത്തിനിടെ പ്രധാനമന്ത്രി ആവാസ് യോജനയ്ക്ക് (ഗ്രാമീണം) അദ്ദേഹം തുടക്കം കുറിച്ചിരുന്നു. ഈ പദ്ധതി പ്രകാരം ഉത്തര്‍ പ്രദേശില്‍ 9.2 ലക്ഷം ഉള്‍പ്പെടെ 65 ലക്ഷം വീടുകള്‍ നിര്‍മിക്കപ്പെട്ടുകഴിഞ്ഞു. ഈ മേഖലയ്ക്ക് ഉതകുന്ന റെയില്‍ അടിസ്ഥാനസൗകര്യ പദ്ധതിയും സേവനങ്ങളും അദ്ദേഹം ഉദ്ഘാടനം ചെയ്തിരുന്നു.
ശ്രീ ഗുരു റാം ദാസ് ജിയുടെ പ്രകാശ് പുരബിന്റെ ശുഭകരമായ അവസരത്തിൽ പ്രധാനമന്ത്രി അദ്ദേഹത്തെ വണങ്ങുന്നു

പ്രധാനമന്ത്രി ശ്രീ നരേന്ദ്ര മോദി ശ്രീ ഗുരു രാം ദാസ് ജിയുടെ പ്രകാശ് പുരബിന്റെ ശുഭ അവസരത്തിൽ അദ്ദേഹത്തെ വണങ്ങി. ട്വീറ്റിൽ പ്രധാനമന്ത്രി പറഞ്ഞു : "ശ്രീ ഗുരു റാം ദാസ് ജിയുടെ പ്രകാശ് പുരബിന്റെ ശുഭമായ അവസരത്തിൽ ഞാൻ അദ്ദേഹത്തെ വണങ്ങുന്നു. സേവനത്തിലും കാരുണ്യത്തിലും ഊന്നൽ നൽകി സിഖ് ചരിത്രത്തിനും സംസ്‌കാരത്തിനും അദ്ദേഹം മായാത്ത സംഭാവന നൽകിയിട്ടുണ്ട്. അദ്ദേഹം ഒരു മികച്ച കവിയായിരുന്നു, അദ്ദേഹത്തിന്റെ കൃതികൾ ശുദ്ധമായ ഭക്തിയെ പ്രതിഫലിപ്പിച്ചു. " –ND–
സംസ്ഥാന പരിസ്ഥിതി മന്ത്രിമാരുടെ ദേശീയ സമ്മേളനം സെപ്റ്റംബർ 23-ന് പ്രധാനമന്ത്രി ഉദ്ഘാടനം ചെയ്യും

പ്രധാനമന്ത്രി ശ്രീ നരേന്ദ്ര മോദി ഗുജറാത്തിലെ ഏക്താ നഗറിൽ പരിസ്ഥിതി മന്ത്രിമാരുടെ ദേശീയ സമ്മേളനം 2022 സെപ്റ്റംബർ 23 ന് രാവിലെ 10:30 ന് വീഡിയോ കോൺഫറൻസിംഗിലൂടെ ഉദ്ഘാടനം ചെയ്യും. സഹകരണ ഫെഡറലിസത്തിന്റെ മനോഭാവം മുൻനിർത്തി, ബഹുമുഖ സമീപനത്തിലൂടെ പ്ലാസ്റ്റിക് മലിനീകരണം ഇല്ലാതാക്കൽ, കാലാവസ്ഥാ വ്യതിയാനത്തെ ഫലപ്രദമായി പ്രതിരോധിക്കാനുള്ള സംസ്ഥാന കർമപദ്ധതികൾ തുടങ്ങിയ വിഷയങ്ങളിൽ മികച്ച നയങ്ങൾ രൂപീകരിക്കുന്നതിന് കേന്ദ്ര-സംസ്ഥാന ഗവണ്മെന്റ്കൾക്കിടയിൽ കൂടുതൽ സഹകരണം സൃഷ്ടിക്കുന്നതിനാണ് സമ്മേളനം ചേരുന്നത് . പരിസ്ഥിതിക്ക് വേണ്ടിയുള്ള ജീവിതശൈലി, ശോഷണം സംഭവിച്ച ഭൂമി പുനഃസ്ഥാപിക്കുന്നതിനും വന്യജീവി സംരക്ഷണത്തിനും പ്രത്യേക ഊന്നൽ നൽകിക്കൊണ്ട് വനവിസ്തൃതി വർദ്ധിപ്പിക്കുന്നതിലും ഇത് ശ്രദ്ധ കേന്ദ്രീകരിക്കും. സെപ്‌റ്റംബർ 23, 24 തീയതികളിൽ സംഘടിപ്പിക്കുന്ന ദ്വിദിന കോൺഫറൻസിൽ ലൈഫ്, കാലാവസ്ഥാ വ്യതിയാനത്തെ ചെറുക്കുക (പുറന്തള്ളൽ ലഘൂകരിക്കുന്നതിനും കാലാവസ്ഥാ ആഘാതങ്ങളുമായി പൊരുത്തപ്പെടുന്നതിനുമുള്ള കാലാവസ്ഥാ വ്യതിയാനത്തെക്കുറിച്ചുള്ള സംസ്ഥാന പ്രവർത്തന പദ്ധതികൾ അപ്‌ഡേറ്റ് ചെയ്യുക) എന്നീ വിഷയങ്ങളിൽ ആറ് വിഷയാധിഷ്ഠിത സെഷനുകൾ ഉണ്ടായിരിക്കും. പരിവേഷ് (ഇന്റഗ്രേറ്റഡ് ഗ്രീൻ ക്ലിയറൻസുകൾക്കുള്ള ഏകജാലക സംവിധാനം) ; ഫോറസ്ട്രി മാനേജ്മെന്റ്; മലിനീകരണം തടയലും നിയന്ത്രണവും; വന്യജീവി മാനേജ്മെന്റ്; പ്ലാസ്റ്റിക്കും മാലിന്യ സംസ്കരണവും എന്നിവയും ഇതിലുൾപ്പെടും. ND
കോവിഡ്-19 സ്ഥിതികളെക്കുറിച്ച് ബന്ധപ്പെട്ട മന്ത്രിമാരുമായി ചേര്‍ന്നു
പ്രധാനമന്ത്രി അവലോകനം ചെയ്തു

നോവല്‍ കൊറോണാ വൈറസി(കോവിഡ്-19)ന്റെ സ്ഥിതിയെയും അതിന് വിവിധ മന്ത്രാലയങ്ങള്‍ കൈക്കൊണ്ട നടപടികളെയും കുറിച്ച് 2020 മാര്‍ച്ച് 7 ഉച്ചയ്ക്ക് 11.30 ആദരണീയനായ പ്രധാനമന്ത്രി അവലോകനം ചെയ്തു. കേന്ദ്ര ആരോഗ്യ കുടുംബക്ഷേമ മന്ത്രി ഡോ: ഹര്‍ഷവര്‍ധന്‍, കേന്ദ്ര വിദേശകാര്യമന്ത്രി ഡോ.എസ് ജയശങ്കര്‍, ആരോഗ്യ കുടുംബക്ഷേമമന്ത്രാലയ സഹമന്ത്രി ശ്രീ അശ്വനി കുമാര്‍ ചൗബേ, കാബിനറ്റ് സെക്രട്ടറി ശ്രീ രാജീവ് ഗൗബാ, നിതി ആയോഗ് അംഗം ഡോ: വിനോദ് കെ. പോള്‍, ഡിഫന്‍സ് സ്റ്റാഫ് തലവന്‍ ജനറല്‍ ബിപിന്‍ റാവത്ത്, ആരോഗ്യം, ഫാര്‍മാ, വ്യോമയാനം, വിദേശകാര്യ, ആരോഗ്യ ഗവേഷണം, ആഭ്യന്തരം, ഷിപ്പിംഗ്, എന്‍.ഡി.എം.എ എന്നീ വകുപ്പുകൡലെ ഉദ്യോഗസ്ഥരും സെക്രട്ടറിമാരും മറ്റ് ഉദ്യോഗസ്ഥരും യോഗത്തില്‍ സംബന്ധിച്ചു. കോവിഡ്-19നോടുള്ള പ്രതികരണവും മുന്‍കരുതലുമായി ആരോഗ്യ കുടുംബക്ഷേമമന്ത്രാലയവും മറ്റ് സഹായകമന്ത്രാലയങ്ങളും കൈക്കൊണ്ട നടപടികളെക്കുറിച്ചും നിലവിലെ സാഹചര്യങ്ങള്‍ സംബന്ധിച്ചും ആരോഗ്യ കുടുംബക്ഷേമ സെക്രട്ടറി അവതരണം നടത്തി. പ്രവേശനകേന്ദ്രത്തിലും സമൂഹത്തലുമുള്ള നിരീക്ഷണം, ലബോറട്ടറി പിന്തുണ, ആശുപത്രി തയാറെടുപ്പുകള്‍, വന്‍ പ്രവര്‍ത്തനത്തിന് വേണ്ട കാര്യങ്ങള്‍ സ്വരൂപിക്കല്‍, ആരോഗ്യത്തിലെ ഭീഷണിയെക്കുറിച്ച് വിദഗ്ധരും ജനങ്ങളുമായി അപ്പോഴപ്പോള്‍ വിവരങ്ങളും ഉപദേശങ്ങളും ആശയങ്ങളും കൈമാറല്‍ എന്നിവയ്‌ക്കൊക്കെയാണ് അവതരണത്തില്‍ ഊന്നല്‍ നല്‍കിയത്. ആവശ്യത്തിനുള്ള മരുന്നുകളുടെയും ആക്ടീവ് ഫാര്‍മസ്യൂട്ടിക്കല്‍ ഇന്‍ഗ്രീഡിയന്റസ് (എ.പി.ഐ) മറ്റ് ആവശ്യത്തിനുള്ള ഉപഭോഗവസ്തുക്കളുടെയും ആവശ്യത്തിനുള്ള സ്‌റ്റോക്ക് ലഭ്യത ഫാര്‍മ വകുപ്പ് സെക്രട്ടറി അറിയിച്ചു. എല്ലാ വിമാനത്താവളങ്ങളിലും തുറമുഖങ്ങളിലും രാജ്യാതിര്‍ത്തികളിലും ജാഗ്രതയും സമൂഹത്തില്‍ നിരീക്ഷണം തുടരേണ്ടതിന്റെ ആവശ്യകതയും, ഐസലേഷന്‍ വാര്‍ഡുകള്‍ക്ക് വേണ്ടത്ര കിടക്കകള്‍ തുടങ്ങിയ പ്രശ്‌നങ്ങളെല്ലാം ചര്‍ച്ചചെയ്തു. സമയബന്ധിതമായ പ്രതികരണത്തിന് വേണ്ടി സംസ്ഥാനങ്ങളുമായി കാര്യക്ഷമമായ ഏകോപനത്തിന്റെ ആവശ്യകതയ്ക്ക് ഡോ: ഹര്‍ഷവര്‍ധന്‍ ഊന്നല്‍ നല്‍കി. കൂടുതല്‍ പേരെ ആശുപത്രിയില്‍ പ്രവേശിപ്പിക്കേണ്ടിവരുന്നതിന്റെ ആവശ്യകയ്ക്ക് നിതി ആയോഗ് അംഗം ഊന്നല്‍ നല്‍കി. ഇറാനിലെ ഇന്ത്യാക്കാരെ ഒഴിപ്പിക്കുന്നതിനുള്ള അഭ്യര്‍ത്ഥന ലഭിച്ചത് ഉയര്‍ത്തിക്കാട്ടി. ഇതുവരെ കൈക്കൊണ്ട നടപടികള്‍ക്ക് എല്ലാ വകുപ്പുകളെയും പ്രശംസിച്ച പ്രധാനമന്ത്രി, ഉയര്‍ന്നുവരുന്ന സാഹചര്യത്തോടു പ്രതികരിക്കുന്നതിന് ഇന്ത്യ തയാറായിരിക്കണമെന്നു സൂചിപ്പിച്ചു. രോഗത്തെക്കുറിച്ചും കൈക്കൊള്ളേണ്ട മുന്‍കരുതലിനെക്കുറിച്ചും സമൂഹത്തില്‍ അവബോധം സൃഷ്ടിക്കുന്നതിനായി എല്ലാ വകുപ്പുകളും ഒരുമിച്ചു കര്‍മപദ്ധതിക്ക് തുടക്കം കുറിക്കണം. ലോകത്തിന്റെ വിവിധ ഭാഗങ്ങളില്‍നിന്നും സംസ്ഥാനങ്ങളില്‍നിന്നും കോവിഡ്-19 പരിപാലനത്തിനുള്ള മികച്ച പരിപാടികള്‍ കണ്ടെത്തുന്നതും സ്വീകരിക്കുന്നതും ഉറപ്പാക്കണമെന്ന് അദ്ദേഹം ഉദ്യോഗസ്ഥരെ ഉദ്‌ബോധിപ്പിച്ചു. വിദഗ്ധരുടെ അഭിപ്രായത്തിന്റെ വീക്ഷണത്തില്‍ ജനങ്ങളുടെ കൂട്ടംകൂടല്‍ കഴിയുന്നത്ര ഒഴിവാക്കാനും ചെയ്യേണ്ടതും ചെയ്യരുതാത്തതുമായ കാര്യങ്ങളെക്കുറിച്ച് ജനങ്ങളെ ഉപദേശിക്കണമെന്നും അദ്ദേഹം സൂചിപ്പിച്ചു. അസുഖം പടരുന്ന സാഹചര്യമുണ്ടായാല്‍ ക്വാറന്റൈനും അടിയന്തര പരിചരണ വ്യവസ്ഥകള്‍ക്കും വേണ്ട സ്ഥലങ്ങള്‍ കണ്ടെത്താനും അദ്ദേഹം നിര്‍ദേശം നല്‍കി. ഇറാനില്‍ നിന്നുള്ള ഇന്ത്യക്കാരെ എത്രയൂം വേഗം പരിശോധിച്ച് ഒഴിപ്പിക്കുന്നതിന് ഉദ്യോഗസ്ഥര്‍ക്ക് നിര്‍ദേശം നല്‍കി. പൊതുജനാരോഗ്യ പരിപ്രേക്ഷ്യത്തില്‍ നിന്ന് ഈ പകര്‍ച്ചവ്യാധിയെ നിയന്ത്രിക്കുന്നതിന് വേണ്ട ആവശ്യത്തിന് മുന്‍കൂട്ടിയുള്ള ആസൂത്രണവും പ്രതികണവും അനിവാര്യവും നിര്‍ണായകവുമാണെന്നും അദ്ദേഹം പ്രധാനമായി ഉയര്‍ത്തിക്കാട്ടി.
പ്രധാനമന്ത്രി നാളെ മഹാരാഷ്ട്ര സന്ദര്‍ശിക്കും

നന്ദേതിലെ ഏകലവ്യ മാതൃകാ റസിഡന്‍ഷ്യല്‍ സ്‌കൂള്‍ രാഷ്ട്രത്തിന് സമര്‍പ്പിക്കും ; അജ്‌നി – പൂനെ ട്രെയിനും, ബുസാവല്‍ – ബാന്ദ്ര ഖന്ദേഷ് എക്‌സ്പ്രസ്സ് ട്രെയിനും ഉദ്ഘാടനം ചെയ്യും ; ജല്‍ഗാവ് – ഉഥന പാത ഇരട്ടിപ്പിക്കല്‍- വൈദ്യുതീകരണ പദ്ധതിയും ഉദ്ഘാടനം ചെയ്യും പ്രധാനമന്ത്രി കൃഷി സിഞ്ചായ് യോജനയ്ക്ക് കീഴിലെ ലോവര്‍ പന്‍സാര മീഡിയം പദ്ധതിയും ഉദ്ഘാടനം ചെയ്യും പ്രധാനമന്ത്രി നാളെ (2019 ഫെബ്രുവരി 16) മഹാരാഷ്ട്രയിലെ യവത്മാലും, ധുലെയും സന്ദര്‍ശിക്കും. സംസ്ഥാനത്തെ വിവിധ വികസന പദ്ധതികള്‍ക്ക് അദ്ദേഹം തുടക്കം കുറിക്കും. യവത്മാലില്‍ നന്ദേദിലെ ഏകലവ്യ മോഡല്‍ റസിഡന്‍ഷ്യല്‍ സ്‌കൂള്‍ പ്രധാനമന്ത്രി ഉദ്ഘാടനം ചെയ്യും. അത്യാധുനിക സൗകര്യങ്ങളോട് കൂടിയ സ്‌കൂളില്‍ 420 കുട്ടികളെ ഉള്‍ക്കൊള്ളാന്‍ ശേഷിയുണ്ട്. ആദിവാസി കുട്ടികള്‍ക്കിടയില്‍ വിദ്യാഭ്യാസ ഗുണനിലവാരം മെച്ചപ്പെടുത്തുന്നതിന് പുറമെ അവരുടെ സര്‍വ്വതോമുഖമായ വളര്‍ച്ചയ്ക്കും വ്യക്തിത്വ വികസനത്തിനും വേദിയൊരുക്കുക കൂടിയാണ് ഇത്തരം സ്‌കൂളുകളുടെ ലക്ഷ്യം. പ്രധാനമന്ത്രി ഭവന പദ്ധതിക്ക് കീഴില്‍ നിര്‍മ്മിച്ച വീടുകളുടെ ഇ-ഗൃഹപ്രവേശത്തിന് തിരഞ്ഞെടുത്ത ഗുണഭോക്താക്കള്‍ക്ക് പ്രധാനമന്ത്രി താക്കോലുകള്‍ കൈമാറും. അജ്‌നി (നാഗ്പൂര്‍) – പൂനെ ട്രെയിന്‍ വീഡിയോ ലിങ്ക് വഴി പ്രധാനമന്ത്രി ഫ്‌ളാഗ് ഓഫ് ചെയ്യും. നാഗ്പൂരിനും പൂനെയ്ക്കുമിടയില്‍ മൂന്ന് ത്രി ടയര്‍ എ.സി. കോച്ചുകള്‍ ഉള്ള ട്രെയിന്‍ രാത്രികാല സര്‍വ്വീസ് പ്രദാനം ചെയ്യും. കേന്ദ്ര റോഡ് ഫണ്ട് ഉപയോഗിച്ച് നിര്‍മ്മിക്കുന്ന റോഡുകള്‍ക്കും പ്രധാനമന്ത്രി ചടങ്ങില്‍ തറക്കല്ലിടും. മഹാരാഷ്ട്ര സംസ്ഥാന, ഗ്രാമീണ ജീവനോപാധി ദൗത്യത്തില്‍ (എം.എസ്.ആര്‍.എല്‍.എം.) ന് കീഴിലെ വനിതാ സ്വയം സഹായ ഗ്രൂപ്പുകളിലെ അംഗങ്ങള്‍ക്ക് പ്രധാനമന്ത്രി സര്‍ട്ടിഫിക്കറ്റുകളും, ചെക്കുകളും വിതരണം ചെയ്യും. ധനകാര്യ സേവനങ്ങള്‍ വീട്ടുപടിക്കല്‍ ലഭ്യമാക്കിക്കൊണ്ട് കാര്‍ഷിക, കാര്‍ഷികേതര ജീവനോപാധികള്‍ ഉറപ്പ് വരുത്തി സാമ്പത്തിക ഉള്‍ച്ചേര്‍ക്കലിലൂടെയുള്ള സാമൂഹിക മുന്നേറ്റമാണ് ദൗത്യത്തിന്റെ ലക്ഷ്യം. ധുലേയില്‍ പ്രധാനമന്ത്രി പിന്നീട് മഹാരാഷ്ട്രയിലെ ധുലെ സന്ദര്‍ശിക്കും അവിടെ അദ്ദേഹം 2016-17 ലെ കൃഷി സിഞ്ചായ് യോജനയ്ക്ക് (പി.എം.കെ.എസ്.വൈ) ക്ക് കീഴിലുള്ള ലോവര്‍ പന്‍സാര മീഡിയം പദ്ധതി ഉദ്ഘാടനം ചെയ്യും. മൊത്തം 109.31 ദശലക്ഷം ക്യുബിക്ക് അടി സംഭരണ ശേഷിയുള്ള, ധുലേ ജില്ലയിലെ ഏകദേശം 21 ഗ്രാമങ്ങളില്‍ 7585 ഹെക്ടര്‍ പ്രദേശത്ത് ജലം ലഭ്യമാക്കുന്ന പദ്ധതിയാണിത്. സുല്‍വാഡെ ജംഫാല്‍ കനോലി ലിഫ്റ്റ് ഇറിഗേഷന്‍ പദ്ധതിക്കും പ്രധാനമന്ത്രി തറക്കല്ലിടും. വര്‍ഷകാലത്ത് 124 ദിവസം താപി നദിയില്‍ നിന്നുള്ള 9.24 ടി.എം.സി. പ്രളയ ജലം നീക്കാനാണ് പദ്ധതി വിഭാവനം ചെയ്യുന്നത്. ധുലേ ജില്ലയിലെ ഏകദേശം 100 ഗ്രാമങ്ങളിലെ 33367 ഹെക്ടര്‍ പ്രദേശത്തെ ജലസേചനത്തിന് ഇത് സഹായിക്കും. അമൃത് പദ്ധതിക്ക് കീഴില്‍ ധുലേ നഗര ജലവിതരണ പദ്ധതിക്കും പ്രധാനമന്ത്രി തറക്കല്ലിടും. വ്യാവസായിക വാണിജ്യ വളര്‍ച്ചയ്ക്ക് ആക്കമേകാനുള്ള ജലലഭ്യത ഇത് ഉറപ്പാക്കും. ധുലേ – നര്‍ദാന റെയില്‍വേ ലൈനിനും, ജല്‍ഗാവ് – മന്‍മഡ് മൂന്നാം റെയില്‍വെ ലൈനിനും പ്രധാനമന്ത്രി തറക്കല്ലിടും. ബുസാവല്‍ – ബാന്ദ്ര ഖന്ദേഷ് എക്‌സ്പ്രസ്സ് ട്രെയിന്‍ വീഡിയോ ലിങ്കിലൂടെ പ്രധാനമന്ത്രി ഫ്‌ളാഗ് ഓഫ് ചെയ്യും. മുംബൈയെയും ബുസാവലിനെയും തമ്മില്‍ നേരിട്ട് ബന്ധിപ്പിക്കുന്ന രാത്രികാല സര്‍വ്വീസാണിത്. ആഴ്ചയില്‍ മൂന്ന് ദിവസമായിരിക്കും ഈ സര്‍വ്വീസ് ഉണ്ടായിരിക്കുക. ജല്‍ഗാവ്- ഉഥ്‌ന പാത ഇരട്ടിപ്പിക്കല്‍, വൈദ്യുതീകരണ റെയില്‍വേ പദ്ധതിയും അദ്ദേഹം ഉദ്ഘാടനം ചെയ്യും. യാത്രക്കാരെയും ചരക്കുകളും കൊണ്ടുപോകുന്നതിലെ ശേഷി വര്‍ദ്ധിപ്പിക്കുന്ന ഈ പദ്ധതി നന്ദുര്‍ബാര്‍, വയാര, ധരണ്‍ഗാവ് തുടങ്ങി ഈ പ്രദേശത്തെ മറ്റ് സ്ഥലങ്ങളുടെ വികസത്തെയും ത്വരിതപ്പെടുത്തും.
ദക്ഷിണേഷ്യയിലെ റാംസർ സൈറ്റുകളുടെ ഏറ്റവും വലിയ ശൃംഖല ഇന്ത്യക്ക് ഉള്ളതിൽ പ്രധാനമന്ത്രി സന്തോഷം പ്രകടിപ്പിച്ചു

ഗുജറാത്തിലെ ഖിജാദിയ വന്യജീവി സങ്കേതം, യുപിയിലെ ബഖീര വന്യജീവി സങ്കേതം എന്നീ രണ്ട് തണ്ണീർത്തടങ്ങൾ കൂടി റാംസർ സൈറ്റുകളുടെ പട്ടികയിൽ ഉൾപ്പെടുത്തിയതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു. കേന്ദ്ര പരിസ്ഥിതി, വനം, കാലാവസ്ഥാ വ്യതിയാന മന്ത്രി ശ്രീ ഭൂപേന്ദ്ര യാദവിന്റെ ട്വീറ്റിനോട് പ്രതികരിച്ചുകൊണ്ട് പ്രധാനമന്ത്രി ട്വീറ്റ് ചെയ്തു: അത്യന്തം ശ്രേഷ്ടമായ വാർത്ത ! ദക്ഷിണേഷ്യയിലെ റാംസർ സൈറ്റുകളുടെ ഏറ്റവും വലിയ ശൃംഖലയുള്ള ഇന്ത്യ, സസ്യജന്തുജാലങ്ങളെ സംരക്ഷിക്കാനും പ്രകൃതിയുമായി ഇണങ്ങി ജീവിക്കാനുമുള്ള നമ്മുടെ പൗരന്മാരുടെ പ്രതിബദ്ധത പ്രകടമാക്കുന്നു.
നിയുക്ത കാനഡ  പ്രധാനമന്ത്രിയുമായി പ്രധാനമന്ത്രി ടെലഫോണില്‍ സംസാരിച്ചു

നിയുക്ത കാനഡ പ്രധാനമന്ത്രി ജസ്റ്റിന്‍ ട്രൂഡോവുമായി പ്രധാനമന്ത്രി ശ്രീ. നരേന്ദ്ര മോദി ടെലഫോണില്‍ സംസാരിച്ചു. കാനഡ പൊതുതിരഞ്ഞെടുപ്പില്‍ ലിബറല്‍ പാര്‍ട്ടിയെ വിജയത്തിലേക്ക് നയിച്ച ട്രൂഡോവിനെ പ്രധാനമന്ത്രി ഊഷ്മളമായി അഭിനന്ദിച്ചു. ട്രൂഡോവിന്റെ വിജയവും അദ്ദേഹത്തിന്റെ പുതിയ ഉത്തരവാദിത്തങ്ങളും കാനഡയെ വികസനത്തിലേക്കും പുരോഗതിയിലേയ്ക്കും നയിക്കട്ടെയെന്ന് പ്രധാനമന്ത്രി ആശംസിച്ചു. കഴിഞ്ഞ ഏപ്രിലില്‍ തന്റെ കാനഡ സന്ദര്‍ശനത്തിടെ ട്രൂഡോവുമായി നടത്തിയ കൂടിക്കാഴ്ച പ്രധാനമന്ത്രി അനുസ്മരിച്ചു. ജനാധിപത്യം, ബഹുസ്വരത, നിയമവാഴ്ച, ജനങ്ങള്‍ തമ്മിലുള്ള പരസ്പര ബന്ധം എന്നിവയിലധിഷ്ഠിതമാണ് ഇന്ത്യ- കാനഡ ബന്ധമെന്ന് പ്രധാനമന്ത്രി ചൂണ്ടിക്കാട്ടി. കാനഡയുമായുള്ള നയതന്ത്ര ബന്ധം കൂടുതല്‍ ആഴത്തിലാക്കുന്നതിന് ഇന്ത്യ മുന്തിയ പരിഗണനയാണ് നല്‍കുന്നതെന്ന് പ്രധാനമന്ത്രി പറഞ്ഞു. അഭിനന്ദനങ്ങള്‍ക്ക് ട്രൂഡോ പ്രധാനമന്ത്രിയോട് നന്ദി പറഞ്ഞു. ഇരുരാഷ്ട്രങ്ങളും തമ്മിലുള്ള രാഷ്ട്രീയ, സാമ്പത്തിക, സുരക്ഷാ സഹകരണം വര്‍ദ്ധിപ്പിക്കാന്‍ പ്രധാനമന്ത്രി ശ്രീ. നരേന്ദ്ര മോദിയുമായി ചേര്‍ന്ന് പ്രവര്‍ത്തിക്കാനുള്ള താത്പര്യം ജസ്റ്റിന്‍ ട്രൂഡോ പ്രകടിപ്പിച്ചു. ഇന്ത്യ സന്ദര്‍ശിക്കാനുള്ള പ്രധാനമന്ത്രിയുടെ ക്ഷണം ശ്രീ. ട്രൂഡോ സ്വീകരിച്ചു. ജി-20, സി. പി. ഉച്ചകോടിയോടനുബന്ധിച്ച് കൂടിക്കാഴ്ച നടത്താമെന്ന് ഇരുനേതാക്കളും സമ്മതിച്ചു.
ആര്‍ക്കിയോളജിക്കല്‍ സര്‍വ്വേ ഓഫ് ഇന്ത്യയുടെ പുതിയ ആസ്ഥാനം പ്രധാനമന്ത്രി ന്യൂഡല്‍ഹിയില്‍ ഉദ്ഘാടനം ചെയ്യും

ആര്‍ക്കിയോളജിക്കല്‍ സര്‍വ്വേ ഓഫ് ഇന്ത്യയുടെ (എ.എസ്.ഐ) പുതിയ ആസ്ഥാന മന്ദിരം ന്യൂഡല്‍ഹിയിലെ തിലക് മാര്‍ഗ്ഗില്‍ പ്രധാനമന്ത്രി ശ്രീ. നരേന്ദ്ര മോദി നാളെ (2018 ജൂലൈ 12) ഉദ്ഘാടനം ചെയ്യും. ഊര്‍ജ്ജ കാര്യക്ഷമതയാര്‍ന്ന പ്രകാശ സംവിധാനം, മഴവെള്ള കൊയ്ത്ത് എന്നിവയുള്‍പ്പെടെ അത്യാധുനിക സൗകര്യങ്ങളാണ് പുതിയ ആസ്ഥാന മന്ദിരത്തിലുള്ളത്. ഏകദേശം 1.5 ലക്ഷം പുസ്തകങ്ങളും, മാസികകളും അടങ്ങുന്ന കേന്ദ്ര ആര്‍ക്കിയോളജിക്കല്‍ ലൈബ്രറിയും ഇതിലുള്‍പ്പെടും.
സു-30എം.കെ.ഐയില്‍നിന്ന് ബ്രഹ്മോസ് എ.എല്‍.സി.എമ്മിന്റെ വിജയകരമായ ആദ്യ പരീക്ഷണത്തില്‍ പ്രധാനമന്ത്രി ആഹ്ലാദം പ്രകടിപ്പിച്ചു

സു-30എം.കെ.ഐ യുദ്ധവിമാനത്തില്‍നിന്ന് ബ്രഹ്മോസ് എ.എല്‍.സി.എമ്മി(എയര്‍ ലോഞ്ച്ഡ് ക്രൂയിസ് മിസൈല്‍)ന്റെ വിജയകരമായ ആദ്യ പരീക്ഷണത്തില്‍ പ്രധാനമന്ത്രി ശ്രീ. നരേന്ദ്ര മോദി ആഹ്ലാദം പ്രകടിപ്പിച്ചു. ശ്രദ്ധേയമായ ഈ നേട്ടത്തിനു പിന്നില്‍ പ്രവര്‍ത്തിച്ചവരെ അദ്ദേഹം അഭിനന്ദിച്ചു. ‘സു-30എം.കെ.ഐ യുദ്ധവിമാനത്തില്‍നിന്ന് ബ്രഹ്മോസ് എ.എല്‍.സി.എമ്മി(എയര്‍ ലോഞ്ച്ഡ് ക്രൂയിസ് മിസൈല്‍)ന്റെ വിജയകരമായ ആദ്യ പരീക്ഷണം സന്തോഷിപ്പിക്കുന്നു. സ്തുത്യര്‍ഹമായ ഈ നേട്ടത്തിനു പിന്നില്‍ പ്രവര്‍ത്തിച്ച എല്ലാവര്‍ക്കും അഭിനന്ദനങ്ങള്‍’, പ്രധാനമന്ത്രി പ്രസ്താവിച്ചു.
ഇന്ത്യയും ഉസ്ബക്കിസ്ഥാനും തമ്മിൽ സൗരോർജ മേഖലയുമായി ബന്ധപ്പെട്ട സഹകരണത്തിനുള്ള ധാരണാപത്രത്തിൽ ഒപ്പിടാൻ കേന്ദ്ര മന്ത്രി സഭയുടെ അംഗീകാരം.

ഇന്ത്യയും ഉസ്ബക്കിസ്ഥാനും തമ്മിൽ സൗരോർജ മേഖലയുമായി ബന്ധപ്പെട്ട സഹകരണത്തിനുള്ള ധാരണാപത്രത്തിൽ ഒപ്പിടുന്നത് സംബന്ധിച്ച് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭ യോഗം വിലയിരുത്തി. നൂതന, പുനരുപയോഗ ഊർജ്ജ മന്ത്രാലയത്തിന് കീഴിലുള്ള നാഷണൽ ഇൻസ്റ്റിറ്റ്യൂട്ട് ഓഫ് സോളാർ എനർജി(NISE)യും ഉസ്ബെക്കിസ്ഥാനിലെ ഇന്റർനാഷണൽ സോളാർ എനർജി ഇൻസ്റ്റ്യൂട്ടും (ISEI) തമ്മിൽ സഹകരിച്ച് ഗവേഷണം, പ്രദർശനം, പൈലറ്റ് പദ്ധതികൾ എന്നിവയ്ക്കാണ് ധാരണ പത്രത്തിലൂടെ ലക്ഷ്യമിടുന്നത്. പ്രധാനമായും സോളാർ ഫോട്ടോവോൾട്ടയ്‌ക്,സംഭരണ സാങ്കേതികവിദ്യ, സാങ്കേതികവിദ്യ കൈമാറ്റം എന്നിവയിലാണ് സഹകരണം പ്രതീക്ഷിക്കുന്നത്